Nikloskapell zu Ollem

D'Nikloskapell vun Ollem war eng kathoulesch Kapell, déi zur Par Mamerdall Saint-Christophe, zum Dekanat Lëtzebuerg an zu der Gemeng Kielen gehéiert huet; se ass zënter Enn 2020 entweit.

De Patréiner war den hellegen Niklos, deem säi Fest de 6. Dezember gefeiert gëtt.

Si steet am Uertskäer vun Ollem an engem Dräieck tëscht dem CR103 (rue de Capellen), dem CR103A (rue de Nospelt) an der rue de Kehlen. Direkt nieft der Kapell steet eng Schoul.

Den 3. Mee 2022 gouf si als Nationaalt Kulturierwe klasséiert.

 Geschicht 
Zur fréierer Par Kielen hunn ausser der Nikloskapell vun Ollem och nach d'Parkierch vu Kielen gehéiert.

Am Gemengerot vum August 2020 huet de Gemengerot Guy Kohnen a senger Funktioun als President vun der lokaler Kierchefabréck matgedeelt, datt d'Kapell, déi der Gemeng gehéiert, zanter Januar 2020 net méi fir reliéis Zwecker benotzt gëtt an datt d'Prozedur vun der Entweiung ageleet goufc.k. Keine Messen mehr in Olm, Kirchenfabrik von Kehlen hat Prozedur zur Entweihung der Kapelle eingeleitet - künftige Nutzung unklar, Luxemburger Wort, 10.Augut 2020, S.18.Charlot Kuhn, Scholtes übernimmt für Eischen, Kapelle in Olm, Luxemburger Wort, 19. September 2020, S. 30 Äerzbëscheeflechen Dekreet vum 18.11.2020.

 Kuckt och 
 Lëscht vu reliéise Gebaier zu Lëtzebuerg

 Um Spaweck 

Kategorie:Nikloskierchen an Nikloskapellen zu Lëtzebuerg
Kategorie:Gemeng Kielen
Ollem
Kategorie:Kierchen a Kapellen am Dekanat Lëtzebuerg
Kategorie:Klasséiert Kierchen a Kapellen